ermetismo
Store norske leksikon,Språk og litteratur,Litteratur i verden,Europa,Italias litteratur,Italias litteratur på 1900-tallet
Ermetismo, eller «hermetisk diktning», er en poetisk stil fra mellomkrigsårene i Italia. Den representerer et forsøk på å avgrense kunsten fra fascismen og dens korporative kunstforståelse.
Begrepet hermetisk ble først brukt for å betegne at diktene var vanskelig tilgjengelige. Stilen kjennetegnes ved et lukket, elitepreget formspråk. Man finner påvirkning fra tysk eksistensialisme, men også fra en mer lokal, katolsk og inderlig tradisjon. Diktene er eksperimenterende, for eksempel er en drømmeteknikk av surrealistisk opprinnelse ikke uvanlig. Fremstående representanter er: nobelprisvinneren Salvatore Quasimodo  Alfonso Gatto Leonardo Sinisgalli Sandro Penna Libero De Libero Mario Luzi Les mer i Store norske leksikon Italias litteratur hermetisk diktning